Luodis Camp privati stovyklavietė

Marceliškio k., Salako sen., Zarasų raj. Tel. Nr.: 865577277

STOVYKLAVIETĖS VIDAUS TVARKOS IR ELGESIO TAISYKLĖS

1. Stovyklavietės nuomininkas (toliau – Užsakovas- žmogus, kuris atlikdamas avansinį pavedimą rezervuoja vietą stovyklavietėje nuomai/poilsiui) ir kartu su juo atvykę poilsiauti asmenys įsipareigoja susipažindinti su stovyklavietės vidaus tvarkos ir elgesio taisyklėmis, jų laikytis bei atsakyti už savo elgesį ir padarytą materialinę žalą. Užsakovas ir su juo atvykę poilsiautojai yra visiškai atsakingi už savo ir savo vaikų/globotinių sveikatą bei gyvybę ir patys atsako už savo veiką stovyklavietėje. Paslaugų teikėjas bei jo darbuotojai neatsako už jokią turtinę ar neturtinę Užsakovo ir su juo atvykusių asmenų patirtą žalą.
2. Apie bet kokį nelaimingą įvykį, įvykusį stovyklavietėje, taip pat pastebėtą inventoriaus gedimą, Užsakovas arba su juo atvykę poilsiautojai turi nedelsiant pranešti Paslaugų teikėjui (toliau Nuomotojui – UAB “Mėnesienos studija” Atstovaujančiam asmeniui – Laurai Jankaitytei-Drilingei)

ar jo darbuotojui nurodytu telefono numeriu. Priešingu atveju visa atsakomybė, už padarytus nuostolius, priskiriama žalą radusiam Užsakovui. Poilsiautojai privalo saugoti bei tausoti stovyklavietės turtą, laikytis saugos, priešgaisrinės apsaugos ir aplinkosaugos reikalavimų. Už padarytą materialinę ar nematerialinę žalą Užsakovas ir su juo atvykę poilsiautojai atsako LR įstatymų nustatyta tvarka. Jei nuostolius ar žalą padaro poilsiautojų nepilnamečiai vaikai, juos privalo atlyginti tų vaikų tėvai arba globėjai (rūpintojai).

1. Būtina atsakingai ir saugiai elgtis, užtikrinti kartu atvykusių asmenų saugumą ir tinkamą elgesį. Užsakovui ar su juo atvykusiems poilsiautojams ar jų vaikams susižalojus patiems arba sužalojus savo turtą dėl savo kaltės, pažeidžiant saugaus poilsio ir pramogų sąlygas bei stovyklavietės vidaus tvarkos ir elgesio taisykles stovyklavietės paslaugų teikėjas- Nuomotojas ar jo darbuotojai už tai neatsako.
2. Stovyklavietėje nustatytas ramybės metas nuo 22.00 iki 7.00 valandos. Ramybės metu stovyklavietėje ir bendrojo naudojimo erdvėse draudžiama triukšmauti ir kitaip trikdyti kitų stovyklautojų ramybę.
3. Draudžiama gadinti, naudoti ne pagal paskirtį ir kitaip niokoti stovyklavietėje esantį turtą bei infrastruktūrą.
4. Transporto priemones leidžiama statyti tik sutartose vietose.
5. Išvykti iš stovyklavietės reikia iki kitos dienos 13h, nebent yra susitarta kitaip.
6. Prieš išvykstant iš stovyklavietės perduoti nuomotas vietas tvarkingas stovyklavietės Nuomotojui ar jo darbuotojams. Už sugadintą inventorių ar kitas materialines vertybes atsiskaityti iš karto, prieš išvykstant.
7. Savo elgesiu nesudaryti nepatogumų kitiems stovyklavietės poilsiautojams ramiai ilsėtis ir naudotis bendromis erdvėmis bei stovyklavietės teritorija.
8. Stovyklavietėje yra įrengtas geriamo vandens šulinys. Užsakovas atvykęs gauna raktą ir nuo tos akimirkos yra atsakingas už saugų geriamojo vandens naudojimą. Šulinio dangčio spynelė privalo būti užrakinta visuomet, kai vanduo nėra semiamas.
9. Už saugų elektros energijos naudojimą stovyklavietėje yra atsakingas Užsakovas bei su juo atvykę asmenys. Prašome, be priežiūros nepalikti įjungtų elektros prietaisų, pavėsinėse esančio apšvietimo. Be reikalo neeikvoti elektros energijos. Elektrines virykles vežtis draudžiama.
10. Ugnį kūrenti leidžima tik specialiai tam įrengtose vietose, t.y. pagrindinėje laužavietėje ir kepsninėse. Griežtai draudžiama ugnį kūrenti kitoje vietoje. Griežtai draudžiama deginti šiukšles.
11. Tinklinio aikštelė yra skirta žaisti tinklinį. Jokia kita veikla joje negali būti vykdoma.
12. Griežtai draudžiama niokoti stovyklavietėje esančius skruzdėlynus, paukščių lizdus, inkilus.
13. Griežtai draudžiama kirsti ir kitaip žaloti stovyklavietė teritorijoje augančius medžius, krūmus ir kitus augalus.
14. Prašome nešiukšlinti ir rūpintis aplinka, į kurią atvykstate – tai Gražutės regioninis parkas, kuriame prieglobstį randa nyktančios gyvūnų, paukščių vabzdžių bei kitos gyvūnijos rūšys.
15. Maloniai prašome stovyklavietę po saves palikti tokią, kokią radote atvykstant.
16. Šiukšles prašome išsivežti patiems ir išmesti į netoliese Marceliškio esančius šiukšlių konteinerius.

**GYVŪNŲ PRIEŽIŪROS STOVYKLAVIETĖJE TAISYKLĖS**

1. Naminiai gyvūnai neturi kelti grėsmės stovyklavietėje apsistojusių kitų žmonių ramybei, sveikatai ir gyvybei. Už saugų savo gyvūnų elgesį atsako tų gyvūnų savininkai arba Užsakovas.
2. Naminiai gyvūnai stovyklavietės teritorijoje turi būti su pavadėliu ir/ar antsnukiu, jeigu to reikalauja situacija. Nepalikite savo augintinių vienų be priežiūros, neleiskite jiems drumsti kitų poilsio.
3. Naminių gyvūnų šeimininkai privalo surinkti gyvūnų ekskrementus ir išmesti juos.
4. Draudžiama su savimi turėti ir vestis gyvūnus į tinklinio aikštelę.

***Už visų aukščiau išvardintų vidaus tvarkos ir elgesio taisyklių nesilaikymą, asmenys gali būti baudžiami LR Administracinių nusižengimų kodekso nustatyta tvarka.***